Hakan Fidan

Hakan Fidan (jdb. 1968, li Enqere) rayedarekî dewleta tirk e ku bi eslê xwe kurd e. Hakan Fidan niha wezîrê karên derve yê Tirkiyê ye. Berê ku bibe wezareta karê derve Hakan Fîdan di navbera salên 2010 heta sala 2023an de wekê rêveberê Saziya Sîxuriyê ya Neteweyî ya Tirkiyeyê (MİT) xebitiye.

Hakan Fîdan yek ji rayedarên Tirkiyeyê ye ku di dema erka wî de li hemberê kurdan gelek komkujî pêk hatiye. Di gelek operasyonên MÎT a tirk ku di bin rêvebiriya wî de bû li hemberê sivîlan gelek komkujî pêk hatine.

 Jînenîgarî 
Hakan Fidan di sala 1968an de li Enqerê, Tirkiyê ji dayik bûye ku bi eslê xwe kurd e. Bav û kalên wî ji Bakurê Kurdistanê ku pêşî ji navçeya Gimgim a bi ser parêzgeha Mûşê koçê navçeya Erdîşa bi ser parêzgeha Wanê dibin û piştre jî ji wir koçê Enqereyê bûne.  Ew ji eşîra Hesenan e. Dayika wî jineke tirk ji bajarê Denizliyê ye.  Lî Zanîngeha Maryland Global Campus beşa rêvebirin û zanista siyasî dixwîne piştre li Zanîngeha Bilkentê bawernameya master û doktorayê wergirtiye.

Di navbera salên 1986 û 2001an de di nav Artêşa Tirkiyê (TSK) de wek efserekî asayî leşkerî kiriye. 

 Çalakiyên siyasî 
Fidan ji 25ê gulana 2010an heya 7ê sibata sala 2015an bi armanca nûnertiya Partiya Dad û Geşedanê ji wezîfeya xwe ya parlamenteriyê endam kir. https://www.dunya.com/gundem/hakan-fidan-slated-to-be-next-head-of-turkish-intelligence-haberi-111652 Di 9ê adara 2015an de, piştî 30 rojan, namzetiya xwe vekişiya. Di nava çend saetan de dîsa ji bo wezîfeya xwe hat tayînkirin. https://web.archive.org/web/20151219061546/http://www.gazetevan.com/Hakan-Fidan-kimdir_-Ozgecmisinde-neler-var_-Iste-engenc-MIT-Baskaninin-ozgecmisi-46933.html

 Têkiliyên derve 
Di heyama wî de ji hevkariyeke ewlekarî ya bi Îsraêl û Amerîkayê re ber bi yekkirina bi Îranê re veguherî, bi taybetî bi Qasem Silêmanî, serokê partiya EL-Quds.  Di Konferansa Ewlekariyê ya Munîhê di Sibata 2017an de, wî lîsteyek ji 300 alîgirên Tevgera Gulen radestî Bruno Kahl, serokê Bundesnachrichtendienst  a Almanyayê kir, bi çavê xuyabûna hevkariyê. Di Îlona 2022an de li Bexdayê serdana Hamis Hancer ê ji bi siyasetmedarên sunîtî ya Parlamena Iraqê mîvan bû û bi Serokomarê Iraqê Berhem Salih re jî hevdîtin kiribû. https://m.bianet.org/english/world/268192-second-visit-by-turkiye-s-intelligence-chief-in-a-month-raises-question-marks-in-iraq

 Êrîşa li dijî kurdên Helebê 
Hakan Fidan yek ji wan kesên sereke bû ku di êrîşa taxên kurd ên li Helebê roleke sereke lîstiye. Berê ku êrîşên kurdên Şêxmeqsûdê û Eşrefiyê were kirin Hakan Fidan bi caran gef li kurdên Rojavaya Kurdistanê xwariye. Piştî çend rojên gefên Hakan Fidan bi alikariya Tirkiyeyê gelek komên girêdayî hikûmeta demkî Şamê ku di nav de endamên DAÎŞê hebûn êrîşê taxên kurdên Şêxmeqsûd û Eşrefiyê kirine.

 Çavkanî 

Kategorî:Êrîşên li dijî kurdan
Kategorî:Êrîşên li dijî sivîlan
Kategorî:Mirovên zindî
Kategorî:Siyasetmedarên kurd ên Bakurê Kurdistanê
Kategorî:Siyasetmedarên Tirkiyeyê
Kategorî:Tawanên şer ên li dijî kurdan
Kategorî:Tawanên şer ên Tirkiyeyê